text: 
  Det aktuelle holdningsskift skyldes ikke, at der er kommet ny regering
  , men derimod at den gamle, som hidtil har bekendt sig til 
  kommunisme, har lagt kursen om. I oktober 1991 underskrev 
  ministerpræsident Hun Sen sammen med lederne af de tre øvrige 
  politiske bevægelser i Cambodia en freds- og hensigterklæring, der skal
   forvandle Cambodia fra et borgerkrigshærget u-land til et vestlig 
  inspireret demokrati med markedsøkonomi som drivkraft.
  
  Motivationen for at skrive under var ikke svær at finde. De politiske
   lederes underskrift var en betingelse for, at FN ville iværksætte 
  den hidtil mest omfattende hjælpe-operation i organisationens historie. 
  22.000 FN-folk bliver i løbet af i år sat ind i Cambodia for at 
  styre landet imod frie valg i foråret 1993. Samtidig strømmer 
  økonomisk udviklings-bistand ind i landet. Regningen for FN-operationen 
  ventes at overstige 13 mia. kroner. Forsigtige
  
  Mens de mange bistands-kroner har medført en invasion af asiatiske 
  forretningsmænd, som har gjort hurtige og profitable forretninger, har 
  vestlige firmaer været mere forsigtige i deres investeringer, siger 
  lederen af ØK's transportdivision i Cambodia, Torben Hasselriis.
  
  
  
  